પીઠ તથા હાડકાંના અનેક પ્રકારના દર્દ મોટાભાગે બદલાયેલી જીવનશૈલીના પ્રતાપે થતા રોગ છે. સામાન્ય બેસવા, ઊભા રહેવાની, અયોગ્ય સમયમાં અને અયોગ્ય પોશ્ચરમાં કામ કરવાથી આ રોગ કૂદકે ને ભૂસકે વકરી રહ્યો છે. આજના જમાનામાં આધુનિક ગેઝેટ્સ – ડેસ્કટોપ, લેપટોપ અને મોબાઈલ ફોન્સનો આડેધડ ઉપયોગ પીઠ અને ડોકના દુઃખાવાની સમસ્યામાં વધારો કરતું મુખ્ય પરિબળ છે. બાળકો અને યુવાનો મોબાઈલ્સ પર ગેમ રમતા રહે છે તે યુવા પેઢીમાં ડોક અને ખભાના દુઃખાવાનું એકમાત્ર મોટું કારણ છે જેના કારણે સ્થૂળતા વધે છે જે પીઠ અને ડોક પર અસર કરે છે. પીઠના દુંખાવા નુ કોઈ એક ચોક્કસ કારણ હોતુ નથી. કોઈ પરિબળ કે અનેક પરિબળો મળીને પુખ્તો જ નહીં પણ બાળકોમાં પણ પીઠના દુઃખાવાનું કારણ બની શકે છે.